Stanovisko
hlavného kontrolóra k návrhu viacročného rozpočtu Obce Sap
na roky  2020-2022 a k návrhu rozpočtu na rok 2020
     V zmysle §18 f ods. 1 písm. c) zákona č. 369/1990 Zb. o obecnom zriadení v znení neskorších predpisov hlavný kontrolór vypracúva odborné stanovisko k návrh rozpočtu obce pred jeho schválením v obecnom zastupiteľstve. Na základe daného ustanovenia predkladám stanovisko k návrhu viacročného rozpočtu obce Sap na roky  2020-2022 a k návrhu rozpočtu na rok 2020.
I.   Východiská, zákonnosť, metodika spracovania rozpočtu
        Návrh  rozpočtu obce Sap na roky 2020-2022  je navrhovaný ako mierne prebytkový v súlade so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov, členený na rozpočet bežný – bežné príjmy a bežné výdavky, rozpočet kapitálový – kapitálové príjmy a kapitálové výdavky a finančné operácie.

     Viacročný rozpočet nasledujúceho obdobia je vypracovaný bez programovej štruktúry.  

     Pri spracovaní odborného stanoviska som vychádzala z posúdenia predloženého návrhu viacročného rozpočtu obce Sap na roky 2020-2022 a návrhu rozpočtu obce na rok 2020 
z hľadiska:

1.  Zákonnosti predloženého návrhu rozpočtu: 
1.1. Súlad so všeobecne záväznými právnymi predpismi

     Návrh viacročného rozpočtu v oblasti legislatívy rešpektuje všetky predpisy a zákony, ktoré s prípravou rozpočtu súvisia, a to:

•  zákon č. 523/2004 Z.z. o rozpočtových pravidlách verejnej správy a o zmene a doplnení

    niektorých zákonov v znení neskorších predpisov 

•  zákon č. 583/2004 Z.z. o rozpočtových pravidlách územnej samosprávy a o zmene a 
    doplnení niektorých zákonov v znení neskorších predpisov členený na rozpočet bežný –
    bežné príjmy a bežné výdavky, rozpočet kapitálový – kapitálové príjmy a kapitálové 
    výdavky a finančné operácie.
     Návrh rozpočtu zohľadňuje aj ustanovenia zákonov:

•   č. 412/2008, ktorým sa mení a dopĺňa nariadenie vlády SR č. 668/2004 Z.z. o rozdeľovaní 

     dane z príjmov územnej samospráve v znení neskorších predpisov

•   č. 582/2004 Z.z. o miestnych daniach a miestnom poplatku za komunálne odpady a drob-
     né stavebné odpady v znení neskorších predpisov
•  č. 493/2011 Z.z. Ústavný zákon o rozpočtovej zodpovednosti

1.2. Súlad so všeobecne záväznými nariadeniami obce

     Návrh rozpočtu bol spracovaný v súlade so všeobecne záväzným nariadením obce o zása-
dách hospodárenia a nakladania s majetkom Obce Sap a VZN o miestnych daniach a miest-nom poplatku za komunálne odpady a drobné stavebné odpady na území obce Sap, ktorým obec stanovuje sadzby miestnych daní a poplatku za komunálny odpad a drobné stavebné odpady.
1.3. Dodržanie informačnej povinnosti  zo strany obce

     Návrh rozpočtu bol zverejnený v obci obvyklým spôsobom na úradnej tabuli obce dňa 26.11.2019, v súlade s § 9 ods. 3 zákona č. 369/1990 Zb. o obecnom zriadení v znení neskorších predpisov, aby sa k nemu mohli obyvatelia obce vyjadriť.
2. Metodická správnosť predloženého návrhu rozpočtu:
    Z hľadiska metodickej správnosti predloženého návrhu rozpočtu možno konštatovať, 
že návrh rozpočtu na roky 2020-2022 bol spracovaný podľa 

•  rozpočtovej klasifikácie v súlade s Opatrením MF SR č. MF/010175/2004-42 v znení

neskorších predpisov, ktorým sa ustanovuje druhová, organizačná a ekonomická     klasifikácia rozpočtovej klasifikácie, ktorá je záväzná aj pri zostavovaní rozpočtov územnej samosprávy,

•  zohľadňuje špecifiká Príručky na zostavenie návrhu rozpočtu verejnej správy na roky 

    2019 až 2021 vydanej v súlade s § 14 zákona č. 523/2004 Z.z. o rozpočtových pravidlách

    verejnej správy a o zmene a doplnení niektorých zákonov v znení neskorších predpisov,

•  rešpektuje novelu zákona o rozpočtových pravidlách verejnej správy platnú od 1.3.2012, 

    uplatnenú zákonom č. 69/2012 Z.z. s platnosťou od 1.3.2012, ktorou sa mení a dopĺňa 

    zákon č. 523/2007 Z.z. o rozpočtových pravidlách verejnej správy a o zmene a doplnení 

    niektorých zákonov v znení neskorších predpisov a ktorým sa menia a dopĺňajú niektoré 

    ďalšie zákony v § 4 ods. 6 podľa ktorého súčasťou rozpočtu verejnej správy je aj schválený 

    rozpočet verejnej správy na bežný rozpočtový rok, údaje o očakávanej skutočnosti

    bežného rozpočtového roka a údaje o skutočnom plnení rozpočtu verejnej správy 

    za predchádzajúce dva rozpočtové roky. Ústavný zákon č. 493/2011 Z.z. o rozpočtovej

    zodpovednosti v čl. 9 ods. 1 ustanovuje subjektom verejnej správy  povinnosť zostavovať 

    svoj rozpočet najmenej na tri rozpočtové roky, pričom súčasťou návrhu rozpočtu je aj 

    schválený rozpočet na bežný rok, údaje o očakávanej skutočnosti bežného rozpočtového 

    roka a údaje o skutočnom plnení rozpočtu za predchádzajúce dva rozpočtové roky. 

    V zmysle ods. 2 čl.9 subjekty verejnej správy sú povinné zverejňovať údaje o rozpočte 

    podľa ods. 1. do 30 dní po schválení ich rozpočtu a do 60 dní po skončení rozpočtového

    roka.

II. Tvorba návrhu rozpočtu
Návrh rozpočtu obce Sap na roky 2020-2022 je spracovaný  v súlade so zákonom 

o rozpočtových pravidlách  a v zmysle § 10 ods. 3 až 7 zákona č. 583/2004 Z.z. je členený na:

a) bežné príjmy a bežné výdavky

b) kapitálové príjmy a kapitálové výdavky

c) finančné operácie

	Rok
	2019-očakávaný
	2020
	2021
	2022

	Príjmy
	 542.613.- €
	 338.858.- €
	255.079.- €
	233.439.- €

	Bežný príjem
	282.608.- €
	 256.958.- €
	235.079.- €
	213.439.- €

	Kapitálový príjem
	 199.435.- €
	   36.330.- €
	0
	0 

	Finančné operácie príjmové
	    60.570.- €
	   45.570.- €
	  20.000.- €
	20.000.- €


	Výdavky
	509.463.- €
	334.562.- €
	245.313.- €
	231.363.- €

	Bežný výdaj
	    281.745.- €
	 256.394.- €
	220.645.- €
	206.695.- €

	Kapitálový výdaj
	173.050.- €
	   53.500.- €
	0
	0

	Finančné operácie - výdaj
	  54.668.- €
	   24.668.- €
	  24.668.- €
	  24.668.- €


	Rozdiel
	33.150.- €
	   4.296.- €
	   9.766.- €
	   2.076.- €

	Bežný rozpočet
	     863.- €
	       564.- €
	 14.434.- €
	   6.744.- €

	Kapitálový rozpočet
	26.385.- €
	  - 17.170.- €
	0
	0

	Finančné operácie
	       5.902.- €
	  20.902.- €
	-  4.668.- €
	-  4.668.- € 


     V príjmovej časti rozpočtu sa vychádzalo z prognóz daňových a nedaňových príjmov, dotácií zo štátneho rozpočtu a príjmových operácií.

     Okrem príjmu z podielu na daniach v správe štátu vo výške 114.000.- € predstavujúcich      44,37 % z celkových plánovaných bežných príjmov obce v roku 2020 v sume 256.958.- € obec počíta  s príjmami z dane nehnuteľností, z dane za psa a za užívanie verejného priestranstva v hodnote 24.184.- € tvoriacich 9,41 % bežného príjmového rozpočtu, s príjmom zo štátneho rozpočtu vo výške 78.239.- €, v prepočte 30,45 % celkových bežných príjmov obce, na úhradu nákladov preneseného výkonu štátnej správy, a grantov z VÚC, s príjmom za zber, prepravu a umiestnenie  komunálneho odpadu v sume 13.200.- €, t.j. 5,14 % príjmového  rozpočtu obce. Príjmy za zber, prepravu a umiestnenie komunálneho odpadu v sume 13.200.- € predpokladajú 5,14 % bežného rozpočtu. Z návratných finančných výpomocí v roku 2020 sa očakávajú finančné  prostriedky vo výške 2.000.- €, čo predstavuje 0,78 % bežných príjmov. Ostatné vlastné príjmy bežného rozpočtu obce predstavujúcich 25.335.- €, tvoria 9,86 % bežných príjmov roka 2020. 
     Návrh rozpočtu obce na rok 2020 v  časti bežných výdavkov v hodnote 256.394.- €  celkove pokrýva požiadavky jednotlivých odvetví, predložené návrhy neprekračujú predpokladané  rozpočtované  bežné príjmy obce. Najväčšiu časť bežných výdavkov podľa návrhu rozpočtu na rok 2020 tvoria finančné prostriedky na vykrytie mzdových nákladov Obce Sap vo výške 86.820.- €, tvoriace 33,86 % rozpočtu bežných výdavkov. Ostatné výdavky správy obecného úradu vo výške 33.510.- €, tvoria 13,07 % rozpočtu bežných výdavkov. Výkon matričnej činnosti si vyžaduje 1.980.- €, predstavujúcej 0,77 % rozpočtu bežných výdavkov.

     Zabezpečenie zberu, odvozu a umiestnenia komunálneho odpadu si vyžaduje podľa predpokladov v roku 2020 sumu  13.620.- €, čo tvorí 5,31 % rozpočtu bežných výdavkov obce.

Obec Sap zabezpečuje na svojom území poskytovanie opatrovateľskej služby, ktorá činnosť v roku 2020 bude vykrytá podľa predpokladov sumou 54.119.- €, t.j. 21,11 %-tom výdavkov bežného rozpočtu obce. Pri Dennom stacionári, ktorého činnosť sa doteraz zabezpečovala získaním dotácie zo štátneho rozpočtu sa v roku 2020 počíta s finančné prostriedkami na re-

žijné náklady budovy a všeobecný materiál vo výške 2.073.- €, čo v prepočte znamená 0,81 % z rozpočtu bežných výdavkov roka 2020. Pre zabezpečenie starostlivosti o seniorov obec v nasledujúcom roku počíta s finančnými prostriedkami vo výške 3.015.- €, čo tvorí 1,18 % bežných výdavkov rozpočtu obce.
     V rámci spolupráce s ÚPSVaR SR na aktivačnú činnosť obec v roku 2020 počíta s výdavkami vo výške 13.850.- €, predstavujúcich 5,40 % rozpočtu bežných výdavkov roka 2020.

     Na zabezpečenie kultúrnej činnosti obec v roku počíta s výdavkami vo výške 8.646.- €, predstavujúcich 3,37 % bežných výdavkov obce.

     Športová činnosť zahrňujúca nielen činnosť futbalového mužstva, ale aj údržbu a dodávku energií pre Budovu FC, ako aj ostatnú športovú činnosť a programy obce si bude v roku 2020 vyžadovať finančné prostriedky v hodnote 7.580.- €, čo predstavuje 2,96 % bežných výdavkov samosprávy. 

     Príspevky organizáciám pôsobiacim na území obce na rok 2020 predpokladajú finančnú čiastku 10.400.- Eur, v prepočte 4,06 % rozpočtu bežných výdavkov.
     Ostatné bežné výdavky predstavujúce 20.781.- €, budú tvoriť 8,11 % bežného výdavko-vého rozpočtu obce.
     Celkové bežné príjmy rozpočtu obce Sap na rok 2020 predstavujú 256.958.-€ a celkové bežné výdavky 256.394.- €.  Bežný rozpočet obce je mierne prebytkový.

     V roku 2020 Obec Sap počíta s kapitálovými príjmami vo výške 36.330.- €, ktoré získa z časti z predaja obecných pozemkov na vytvorenie stavebných pozemkov pre mladé rodiny,  ďalej prevádza finančné prostriedky získané v roku 2019 z prostriedkov EU ako i zo štátneho rozpočtu na vybudovanie siete WIFI na svojom území. Vo výdavkovej časti kapitálových výdavkov hodnota vynaložených prostriedkov bude činiť  53.500.- €, zahrňujúce vybudovanie siete WIFI, rekonštrukciu budovy KD a nákup pozemkov na vytvorenie stavebných pozemkov pre mladé rodiny.

     Súčasťou rozpočtu obce okrem bežného rozpočtu a kapitálového rozpočtu sú aj finančné operácie, ktorými sa vykonávajú prevody prostriedkov peňažných fondov obce a realizujú sa 

návratné zdroje financovania a ich splácanie a pôžičky, či návratné finančné výpomoci poskytnuté z rozpočtu obce. V roku 2020 Obec Sap očakáva príjmové finančné operácie vo výške 45.570.- € a počíta s výdavkovými finančnými operáciami vo výške 24.668.- €. 

     Záver:
     Návrh rozpočtu obce na rok 2020 je spracovaný v súlade so všeobecne záväznými právnymi predpismi – zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Návrh rozpočtu zohľadňuje aj ustanovenia zákona č. 582/2004  Z.z. o miestnych daniach a miestnom poplatku za komunálny odpad a drobné stavebné odpady v znení neskorších predpisov, zákona č. 412/2008, ktorým sa mení a dopĺňa nariadenia vlády SR č. 668/2004 Z.z. o rozdeľovaní dane z príjmov územnej samospráve v znení neskorších predpisov a ostatné súvisiace právne normy.

     Návrh rozpočtu na rok 2020 bol spracovaný v súlade so všeobecne záväznými nariadeniami a internými predpismi obce.
III. Záverečné  stanovisko

     Na základe uvedených skutočností  o d p o r ú č a m   Obecnému zastupiteľstvu v Sape

po prerokovaní všetkých pripomienok a pozmeňujúcich návrhov obecného zastupiteľstva predložený návrh rozpočtu na rok 2020 bez programovej štruktúry   s c h v á l i ť   a následne návrh viacročného rozpočtu obce na roky 2021-2022  zobrať na vedomie.

     V Sape, dňa 26.11.2019








Bc. Ildikó  B u g á r o v á, v.r.









       hlavná kontrolórka

Vyvesené:   26.11.2019
Zvesené:  

